પરંતુ જ્યારે પણ અમદાવાદની બહાર જવાનું થાય ત્યારે સ્ટેશન પર કે પછી ST બસ સ્ટેન્ડ પર લટકતા મેગેઝીનો પર જ્યારે પણ રંગીન કવર પેજ પર શ્રી હોય એટલે બે ઘડી એની સમક્ષ ઉભા રહીને એને જોતા રહેવાનું આ કાયમનો નિયમ બની ગયો હતો. સમયાંતરે કોઈ સાધનસંપન્ન પરિવારના ઘરની મુલાકાત લઈએ અને ત્યાં Stardust, Cineblitz કે પછી FIlmfare મેગેઝિન આવતું હોય તો મમ્મી-પપ્પા ભલે એમની સાથે વાતો કરતા આપણે બંદા અમિતાભ અને શ્રીદેવીના ફોટા શોધવા લાગી પડતા અને આ મેગેઝિન્સની ફોટોગ્રાફ્સની ક્વોલિટી પણ કેવી? એટલે એમાં જો શ્રીદેવીના દર્શન થઇ જાય એટલે પત્યું. ટૂંકમાં કહું તો મારી અને શ્રીદેવીની લવસ્ટોરી હવે પરવાન ચડી રહી હતી.